**Likumprojekta „Grozījums Jūrlietu pārvaldes un jūras drošības likumā”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1) Jūrlietu pārvaldes un jūras drošības likuma 46.panta otrās daļas tiesību normu aktualizēšana atbilstoši problemātikai attiecīgajā jomā; 2) Ministru kabineta 2016.gada 31. maija sēdes protokola Nr.26 6§ 3.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pamatojoties uz Jūrlietu pārvaldes un jūras drošības likuma 46. panta otrajā daļā noteikto, 2003.gada 2.decembrī Ministru kabinets izdeva noteikumus Nr.674 „Noteikumi par cilvēku meklēšanu un glābšanu aviācijas un jūras avārijas gadījumā” nosakot kārtību, kādā notiek meklēšana un glābšana aviācijas un jūras avārijas gadījumā, kā arī Aviācijas meklēšanas un glābšanas koordinācijas centra (ARCC) darbību.Lai novērstu Starptautiskās civilās aviācijas organizācijas 2010.gada auditā konstatēto neatbilstību par nespēju efektīvi nodrošināt meklēšanas glābšanas darbus un lai pret Latvijas valsti netiktu ierosināta lieta, tika uzsākta aviācijas nelaimes gadījumā cietušā gaisa kuģa un cilvēku meklēšanas un glābšanas jomas pārstrukturēšana un sistēmas sakārtošana.2014.gada 1.novembrī Saeima likumā “Par aviāciju” apstiprināja atbildīgo par aviācijas nelaimes gadījumā cietušā gaisa kuģa meklēšanu un glābšanu un seku likvidēšanu- Aviācijas meklēšanas un glābšanas koordinācijas centru (ARCC), kura darbību nodrošina Valsts robežsardze, un, pamatojoties uz likuma “Par aviāciju” 66. panta pirmās daļas deleģējumu, Ministru kabinets 2016.gada 31. maijā izdeva noteikumus Nr.331 “Noteikumi par pasākumiem, kas saistīti ar civilās aviācijas nelaimes gadījumiem”, nosakot kārtību, kādā notiek aviācijas nelaimes gadījumā cietušā civilās aviācijas gaisa kuģa un cilvēku meklēšanas un glābšanas darbi, civilās aviācijas gaisa kuģa nelaimes gadījumu seku likvidēšana un institūciju sadarbība. Pamatojoties uz likuma ‘Par aviāciju” 66. panta otrās daļas deleģējumu, Ministru kabinets 2015.gada 12.maijā pieņēma noteikumus Nr.219 „Noteikumi par pasākumiem, kas saistīti ar militārās aviācijas nelaimes gadījumiem”, nosakot kārtību, kādā notiek aviācijas nelaimes gadījumā cietušā militārās aviācijas gaisa kuģa un cilvēku meklēšanas un glābšanas darbi, militārās aviācijas gaisa kuģa nelaimes gadījumu seku likvidēšana un institūciju sadarbība. Līdz ar jauna tiesiskā regulējuma izstrādi aviācijas jomā, Jūrlietu pārvaldes un jūras drošības likuma 46. panta otrās daļas redakcija attiecībā uz aviācijas jomu neatbilst faktiski īstenotajām darbībām, jo esošajā redakcijā pastāv tiesību normu kolīzija ar likuma “Par aviāciju” 66. panta pirmo un otro daļu. |
| 3. | Projekta izstrādē iesaistītās institūcijas | Satiksmes ministrija, valsts aģentūra „Civilās aviācijas aģentūra”. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Grozījumi Ministru kabineta 2003.gada 2.decembra noteikumos Nr.674 “Noteikumi par cilvēku meklēšanu un glābšanu aviācijas un jūras avārijas gadījumā”. |
| 2. | Atbildīgā institūcija | Aizsardzības ministrija. |
| 3. | Cita informācija | Aizsardzības ministrija ir izstrādājusi Ministru kabineta noteikumu projektu “Grozījumi Ministru kabineta 2003.gada 2.decembra noteikumos Nr.674 „Noteikumi par cilvēku meklēšanu un glābšanu aviācijas un jūras avārijas gadījumā”, kas 2015.gada 16.jūlijā izsludināts Valsts sekretāru sanāksmē (VSS-749, protokols Nr.27 1§). Izpildot Ministru kabineta 2016.gada 31.maija sēdes protokola Nr.26 6§ 2.punktā doto uzdevumu Satiksmes ministrija sagatavoja un iesniedza Aizsardzības ministrijā priekšlikumus par grozījumiem Ministru kabineta 2003.gada 2.decembra noteikumos Nr.674 “Noteikumi par cilvēku meklēšanu un glābšanu aviācijas un jūras avārijas gadījumā” attiecībā uz cilvēku meklēšanu un glābšanu aviācijas avārijas gadījumā (Satiksmes ministrijas 2016.gada 22.jūnija vēstule Nr.14-01/2327). |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Likumprojekts ir publicēts valsts aģentūras „Civilās aviācijas aģentūra” tīmekļa vietnē internetā. |
| 2. | Sabiedrības līdzdalība projekta izstrādē | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam, sabiedrībai tika dota iespēja rakstiski sniegt viedokli par likumprojektu tā izstrādes stadijā. |
| 3. | Sabiedrības līdzdalības rezultāti | Iebildumi un priekšlikumi par likumprojektu netika saņemti.  |
| 4. | Cita informācija | Sabiedrība pēc tiesību akta pieņemšanas tiks informēta ar publikāciju laikrakstā „Latvijas Vēstnesis”, publikācija tiks ievietota bezmaksas normatīvo aktu datubāzē *www.likumi.lv*. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās Satiksmes ministrija, Valsts robežsardze un valsts aģentūra „Civilās aviācijas aģentūra”. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta īstenošana tiks veikta esošo institūciju un cilvēkresursu ietvaros. |
| 3. | Cita informācija | Nav. |

Satiksmes ministrs U. Augulis

Vīza:

Valsts sekretārs K. Ozoliņš

21.03.2017.; 16:05

719

A.Čudare 67830960,

Anna.Cudare@caa.gov.lv